**PROCES-VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 16.02.2017.**

Încheiat azi, 16.02.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.91/13.02.2017.

**ORDINE DE ZI:**

**1.PROIECT DE HOTĂRÂRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN-LIVIU**

**2.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 16.02.2017.**

**3.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI ORDINARE DIN DATA DE 31.01.2017.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND MODIFICAREA HOTĂRÂRII CONSILIULUI LOCAL ȘIMAND NR.1/2016 PRIVIND CONSTITUIREA COMISIEI DE VALIDARE.**

**INIŢIATOR, PRIMAR DEMA FLORIN LIVIU**

**5.PROIECT DE HOTĂRÂRE PRIVIND VALIDAREA MANDATULUI DE CONSILIER LOCAL AL DOAMNEI RUS ELISABETA.**

**INIŢIATOR, PRIMAR DEMA FLORIN-LIVIU**

**6.PRIVIND APROBAREA UTILIZĂRII EXCEDENTULUI BUGETULUI LOCAL REZULTAT LA ÎNCHEIEREA EXERCIȚIULUI BUGETAR AL ANULUI 2016.**

**INIŢIATOR, PRIMAR DEMA FLORIN-LIVIU**

**7.PROIECT DE HOTĂRÂRE PRIVIND APROBAREA CUANTUMULUI COTIZAŢIEI COMUNEI ȘIMAND ÎN A.D.I. SISTEM INTEGRAT DE GESTIONARE A DEŞEURILOR PENTRU ANUL 2017.**

**INIŢIATOR, PRIMAR DEMA FLORIN-LIVIU**

**8. DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 12consilieri din cei 12 în funcţie.

La şedinţă participă domnul primar Dema Florin-Liviu, doamna secretar Brîndaş Lavinia, doamna Fruja Monica, șef birou financiar-contabil.

Preşedinte de şedinţă este domnul Bogdan Petru.

1. **PROIECT DE HOTĂRÂRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN-LIVIU**

D-nul Bodnariu: Propun pe d-nul Bogdan Petru.

D-nul Groza: Propun pe d-nul Neamți Petru.

Se spune la vot propunerea d-nului Bodnariu, privind alegerea d-nului Bogdan Petru ca președinte de ședință pentru următoarele 3 luni și se aprobă cu 11 voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) și o abținere(Groza) devenind astfel Hotărârea nr.12.**

**D-nul primar: Înainte de a trece la aprobarea ordinii de zi vreau să scot de pe ordinea de zi Proiectul de** hotărâre privind validarea mandatului de consilier local al doamnei Rus Elisabeta datorită faptului că d – na Rus nu se va prezenta la ședința de astăzi pentru a fi validată, întrucât a afirmat că nu a fost înștiințată de către ALDE și nici de către Primăria comunei Șimand, în scris.

D-nul Bogdan: Înainte de a trece la continuarea şedintei de consiliu prin abordarea celorlalte puncte de pe ordinea de zi aş dori să fac câteva precizări: rog ca pentru fiecare punct de pe ordinea de zi abordat, să vă înscrieţi la cuvânt iar cel care ia cuvântul să fie lăsat să îşi ducă idea până la capăt şi să nu fie întrerupt de către ceilalţi consilieri. Dacă un consilier face referire la alt consilier, cel asupra căruia se face vorbire va avea dreptul la opinie imediat după terminarea dicursului primului consilier. Nu spun nimic nou , asta prevede legea şi trebuie să respectăm acest lucru. O eventuală nerespectare poate conduce la întreruperea dezbaterilor.

**2.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 16.02.2017.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care este votat cu**12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.13.**

**3.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 31.01.2017.**

**D-nul președinte: Dacă aveți obiecții la procesul verbal vă rog să le expuneți.**

D-nul Fruja: În cuprinsul procesului verbal s-a omis a fi trecută prezența d-nei Rus Elisabeta la ședința din data de 31.01.2017.

**D-nul președinte de şedinţă solicită completarea procesului verbal cu această menţiune şi supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.14.**

**4.PROIECT DE HOTĂRÂRE MODIFICAREA HOTĂRÂRII CONSILIULUI LOCAL ȘIMAND NR.1/2016 PRIVIND CONSTITUIREA COMISIEI DE VALIDARE.**

**INIŢIATOR, PRIMAR DEMA FLORIN LIVIU**

**D-nul Fruja: Propun completarea comisiei de validare cu d-nul Neamți Petru.**

**Se supune la vot propunerea d-nului Fruja și se aprobă cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca)** înlocuirea domnului Șimon Ioan-Dan, ca urmare a încetării de drept a mandatului de consilier local, cu domnul consilier Neamți Petru, **devenind astfel Hotărârea nr.15.**

D-nul președinte: D-na secretar, la următoarea ședințăde consiliu, vă rog să înștiințați în scris pe d-na Rus Elisabeta, cu confirmare de primire, ca să nu ne mai confruntăm cu situația de azi și dânsa să poată fi validată.

**5.PROIECT DE HOTĂRÂRE PRIVIND APROBAREA UTILIZĂRII EXCEDENTULUI BUGETULUI LOCAL REZULTAT LA ÎNCHEIEREA EXERCIȚIULUI BUGETAR AL ANULUI 2016.**

**INIŢIATOR, PRIMAR DEMA FLORIN LIVIU**

**D-na Fruja prezintă raportul întocmit.**

**D-nul primar: Doresc să fac unele modificări ale sumelor faţă de documentaţia transmisă pentru şedinţă:**

* **Extindere și amenajare construcție Grădiniță PN2 – 285.000 lei**
* **Depunere documentații proiecte: drumuri, cămin cultural și grădiniță - 200.000 lei**
* **Modernizare străzi prin asfaltare – 560.714,80 lei**
* **Executare PUZ pentru terenul de construcție a Sălii de Sport – 15.000 lei**

**D-nul președinte supune la vot proiectul de hotărâre, cu modificările propuse de către d-nul primar, care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.16.**

**6.PROIECT DE HOTĂRÂRE PRIVIND APROBAREA CUANTUMULUI COTIZAŢIEI COMUNEI ȘIMAND ÎN A.D.I. SISTEM INTEGRAT DE GESTIONARE A DEŞEURILOR PENTRU ANUL 2017**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.16.**

**7. DIVERSE.**

**INIŢIATOR, PRIMAR DEMA FLORIN LIVIU**

**D-nul Neamți: La următoarea apariție a Ziarului “Piatra de hotar”, doresc să mi se ia și mie un interviu.**

**D-nul primar: Desigur. Vreau să precizez că la fiecare apariție a ziarului, vor fi 2 consilieri locali cărora li se va lua interviu.**

**D-nul Neamți: Cine administrează Școala din Satu-Nou?**

**D-nul primar: Este cuprinsă în inventarul Primăriei. Toate geamurile au fost sparte, ușa termopan a fost spartă.**

**D-nul Bogdan: Să fie puse gratii.**

**D-nul Pocioian: Domnule primar, în legătură cu sesizarea mea de la ședința trecută, privind faptul că în Satu-Nou nu există coș pentru peturi. Încă nu a apărut coșul.**

**D-nul primar: Am vorbit cu cei care ridică gunoiul. Mi s-a promis că vor aduce.**

**D-nul Pocioian: Canalul de la Pod să fie curățat. Este mizerie acolo.**

**D-nul Fruja: Domnule primar, la ședința viitoare să inițiați un proiect de hotărâre privind introducerea în domeniul privat al comunei, a gropilor de lângă Homorogan și a celorlalte 2 terenuri de la gară.**

**D-nul primar: Lângă stația de gaz există un teren și dorim să îl introducem în domeniul privat al comunei pentru ca în viitor să construim o capelă, un lucru avantajos fiind faptul că în apropiere sunt toate utlitățile.**

**D-nul Fruja: Domnule primar, să rezolvați situația juridică a terenului de la dispensarul veterinar.**

**D-nul Fruja: Rezolvarea unui spațiu pentru Asociația pentru mai multă umanitate, întrucât din informațiile pe care le dețin, există depusă o cerere în acest sens.**

**D-nul Primar: Avem mai multe cereri depuse. Am avut mai multe procese pe rol având ca obiect ieșirea din indiviziune cu privire la 3 spații. După finalizarea proceselor, am depus documentația la OCPI pentru notarea în C.F. a proprietății. Așteptăm ca documentația să fie avizată de către OCPI și apoi vom soluționa cererile depuse.**

**D-nul Șodinca: Am fost sunat de către mai mulți cetățeni de pe strada Gării cu solicitarea de a se face o balustradă la podul de la district, întrucât există un risc mare de a intra cu mașina în șanțul de acolo, care este destul de jos.**

**D-nul Bogdan:** În luna ianuarie 2017, majoritatea consilierilor locali am fost de acord cu planul de ocupare a funcțiilor pentru anul 2017 și implicit cu trecerea unor salariați pe functii superioare corespunzătoare pregătirii profesionale a acestora, fapt ce a condus la majorarea salariilor.

Mai mult decât atât majorarea cu 20 % a salariilor din administrația publică cumulate cu trecerea pe funcții superioare ar trebui sa constituie o motivație în plus ca fiecare să iși facă treaba și sa nu mai fie nemulțumiri din partea cetățenilor la adresa angajaţilor din primărie. Noi consiliul local nu avem nicio competență asupra lor dar atâta timp cât am votat în favoarea lor putem emite pretenții. Vă rog d – na secretar să consemnaţi în procesul verbal că eu am spus acest lucru şi mi – l asum.

**D-nul Bogdan: Altă problemă este legată de faptul că la fiecare şedinţă de consiliu, la pctul Diverse de pe ordinea de zi, noi consilierii locali ridicăm o serie de probleme care ar trebui rezolvate dar de care ulterior nu se mai ştie nimic. Dacă nu aducem în discuție la fiecare ședință problemele ridicate la ședința anterioară și dacă nu le reportăm până la rezolvare atunci nu are rost să mai spunem nimic. Cineva din primărie ar trebui la fiecare ședință să ne spună ce s – a facut în legatură cu problemele ridicate și dacă nu s –a facut nimic de ce nu s – a făcut.**

**D-nul Bogdan:** Am primit raspuns de la Consiliul județean în legătura cu cele 2 străzi ce ar urma să facă legătura una cu Olari şi cealaltă cu Sînmartin. Ce facem in continuare ? **D –**na secretar vă rog să citiţi răspunsul de la Consiliul județean.

**D –**na secretar**: Conform adresei CJA Arad, în programul de investiții al UAT județul Arad pe anul 2017 este inclusă întocmirea unei documentații DALI(documentație de avizare a lucrărilor de intervenții) pentru modernizarea drumului județean DJ 709F Sânmartin-Șimand-Olari-Caporal Alexa, după aprobarea acesteia fiind demarată procedura de licitare și contractare pentru execuția lucrărilor.**

**D – nul Bogdan: Ce facem în continuare fiindcă prin răspunsul dat, situaţia nu este o rezolvată.**

**D – l Neamţi: Le facem un alt act prin care să le cerem sprijinul.**

**D – nul Bogdan: Cine redactează actul ?**

**D – nul Ciobotă: Actul să îl facă preşedintele de şedinţă.**

**D – nul Bogdan: Tot eu l – am făcut şi pe primul.**

**D – nul Bogdan:** Am transmis d - nei secretar un act semnat de mine si de către d-nul Fruja cu privire la clarificarea avizului conform de la inspectoratul scolar. D – na secretar vă rog să înaintaţi actul respectiv către Inspectoratul Şcolar Judeţean pentru a ni se aduce la cunoştinţă situaţia reală a subunităţilor arondate Şcolii gimnaziale din Şimand ţinând cont şi de amplasarea în fapt a acestora.

**D – nul Bogdan:**Am întocmit un act pentru CNAIR în legătură cu trecerile de pietoni din Şimand şi cu modul de trasare a liniilor continue, cine il semnează ?

**D – nul Bogdan: Conţine o pagină şi jumătate, să vi – l citesc.**

**D – nul Dudaș: Nu îl mai citiți, dați-l să îl semnăm.**

**D – nul Bogdan: Daţi – mi voie să vă citesc măcar întrebările pe care le –am formulat în vederea lămuririi situaţiei din Şimand.**

**D – nul Bogdan:** Cum stăm cu Regulamentul de gospodarire, nu a stat la transparenţă suficient, nu ar trebui pus pe ordinea de zi, ce facem ?

**D – nul Bogdan:**Am pus la transparență regulamentul audio refăcut. Vă rog să vă implicați în perioada cât stă la transparență și să nu mai avem situații în care să venim la un lucru făcut în proporție de 90 % de catre alții să băgăm și noi vina. Dacă vreti să o faceți atunci face–ți–o până la ședință inclusiv in cadrul ședințelor pe comisii. În ROF se stipulează că domnii consilieri pot formula propuneri și amendamente nu să pună doar întrebări.

**D – nul Bogdan: Ce facem cu gunoiul** ? Ştiţi cât a venit factura pentru luna ianuarie 2017? - 18. 500 lei - Cine îl plăteşte în continuare? Consider că nu ar trebui să plecăm de aici până nu luăm o decizie. Vă rog să vă exprimaţi punctele de vedere.

D-nul Dudaș: Eu mă abțin referitor la nr. de persoane care trebuie trecute în documentația de delegare a gestiunii serviciului public de salubrizare.

D-nul Ciobotă: Și eu mă abțin la nr. de persoane.

Epuizându-se punctele de pe ordinea de zi, şedinţa este declarată închisă, drept pentru care am încheiat prezentul proces-verbal.

 Preşedinte de şedinţă, vizat legalitate,

 Bogdan Petru secretar Brîndaş Lavinia